**Tájékoztató a rendkívüli települési támogatás keretében adható beiskolázási támogatás igényléséről**

**Tisztelt Lakosság!**

Isaszeg Város Önkormányzat Képviselő-testületének Szociális, Köznevelési és Családügyi Bizottsága Isaszeg Város Önkormányzata Képviselő-testületének a gyermekvédelem helyi szabályozásáról szóló 6/2022. (III. 25.) önkormányzati rendeletében foglaltak szerint egyszeri, azonos összegű, de 10.000 Ft-ot meg nem haladó összegben, a beiskolázás költségeinek csökkentésére, beiskolázási támogatást nyújthat annak

* a szülőnek/törvényes képviselőnek, akinek **6. életévét betöltött** **gyermeke általános iskolában**, vagy **18. életévét be nem töltött gyermeke** **nappali rendszerű középiskolában vagy szakiskolában tanul,**
* a **18. életévét betöltött és 23. életévét be nem töltött fiatal felnőtt**számára, aki **nappali rendszerű középiskolában vagy szakiskolában** tanul
* és a család egy főre jutó havi jövedelme
  + aktív korúak esetében az 100.000 Ft-ot,
  + nyugdíjban, nyugdíjszerű ellátásban részesülők esetében a 155.000 Ft-ot, valamint gyermekét/gyermekeit/gyámoltjait egyedül nevelő esetében a 155.000 Ft-ot

nem haladja meg.

* A beiskolázási támogatást a gyermek után csak az egyik szülő jogosult igénybe venni. Amennyiben a szülők külön élnek, úgy az a szülő jogosult a támogatást igénybe venni, akinél a gyermek megállapodás, hatósági vagy bírósági döntés alapján elhelyezésre került.

**A támogatás iránti kérelem, augusztus 1. napjától szeptember 15.napjáig nyújtható be**

**az Isaszegi Polgármesteri Hivatal (2117 Isaszeg, Rákóczi u. 45.)**

* **Ügyfélszolgálati Irodájában**(tel.: 28/583-100).

Hétfő: 8.00–12.00, 13.00–17.30; kedd, szerda, csütörtök: 8.00-12.00 és 13.00-16.30, péntek: 8.00-12.00.

* **Szociális és Igazgatási Irodában (8. sz.)**(tel.: 28/583-104).

Hétfő: 13.00–16.30; szerda: 8.00–12.00 és 13.00–16.00, péntek: 8.00-12.00.

A kérelem nyomtatvány [**https://isaszeg.asp.lgov.hu**](https://isaszeg.asp.lgov.hu/) oldalról letölthető, vagy a Polgármesteri Hivatal **Ügyfélszolgálati Irodájában és a Szociális és Igazgatási Irodában elérhető ügyfélfogadási időben.**

**A beadott kérelmek ügyében a Szociális Bizottság legkésőbb szeptember 30-ig hoz döntést.**

**A kérelemhez csatolni szükséges dokumentumok:**

* A közös háztartásban élők jövedelemigazolásai,
* A gyermeket egyedül nevelő szülő esetében a beiskolázási támogatás iránti kérelemhez mellékelni kell a gyermek elhelyezéséről szóló dokumentum másolatát.
* A kérelem benyújtásakor a kérelmező és a vele közös háztartásban élő családtagjainak személyes iratait, vagy azok másolatát (személyigazolvány, lakcímkártya, TAJ kártya, adóigazolvány).

**Polgármesteri Hivatal**